b"\n_START_ARTICLE_\nEns de l'Associacionisme Cultural Catal\xc3\xa0\n_START_SECTION_\nOr\xc3\xadgens i consolidaci\xc3\xb3\n_START_PARAGRAPH_\nL'Ens sorgeix de l'organitzaci\xc3\xb3 dels Debats al territori, un cicle de xerrades celebrades a onze poblacions catalanes entre el gener de 2003 i abril de 2004 per debatre el futur de l'associacionisme. A partir d'aquests debats, es pos\xc3\xa0 de manifest la necessitat de crear una federaci\xc3\xb3 que coordini totes les entitats i realitzi difusi\xc3\xb3 de les seves iniciatives. El novembre de 2005, \xc3\xa9s constitu\xc3\xafda per part de la Federaci\xc3\xb3 de Cors de Clav\xc3\xa9, la Federaci\xc3\xb3 d'Ateneus de Catalunya, la Federaci\xc3\xb3 de Grups Amateurs de Teatre de Catalunya i el Moviment Coral Catal\xc3\xa0. Antoni Carn\xc3\xa9 i Parramon, president de la Federaci\xc3\xb3 de Cors de Clav\xc3\xa9, n\xe2\x80\x99assum\xc3\xad la presid\xc3\xa8ncia.  _NEWLINE__NEWLINE_El Primer Congr\xc3\xa9s de l\xe2\x80\x99Associacionisme Cultural Catal\xc3\xa0, celebrat entre el 2 i el 4 d\xe2\x80\x99octubre a Barcelona, s\xe2\x80\x99estructur\xc3\xa0 en cinc pon\xc3\xa8ncies marc: Les relacions intergeneracionals (Llu\xc3\xads S\xc3\xa1ez), Migraci\xc3\xb3 (Salvador Card\xc3\xbas), Educaci\xc3\xb3 / Formaci\xc3\xb3 (Pere Sol\xc3\xa0), Comunicaci\xc3\xb3 (Joan Francesc C\xc3\xa0novas) i Entorn de la q\xc3\xbcesti\xc3\xb3 de la llengua a Catalunya del Nord (Gentil Puig).\n_START_SECTION_\nEdicions de l'Ens\n_START_PARAGRAPH_\nL'Ens de l'Associacionisme Cultural Catal\xc3\xa0 edita el diari digital de not\xc3\xadcies de cultura popular Tornaveu i l'agenda digital d'activitats de cultura popular i associacionisme l'Agenda de l'Ens. Tamb\xc3\xa9 edita la revista semestral de pensament associatiu Canem\xc3\xa0s.\n_START_SECTION_\nPatrimoni Cultural Immaterial\n_START_PARAGRAPH_\nEl 9 de novembre de 2013, el 8\xc3\xa8 Comit\xc3\xa8 Intergovernamental per a la Salvaguarda del Patrimoni Cultural Immaterial va recon\xc3\xa8ixer l\xe2\x80\x99Ens de l\xe2\x80\x99Associacionisme Cultural com a entitat acreditada per la Convenci\xc3\xb3 de la Salvaguarda del Patrimoni Cultural Immaterial, fet que permet a l'entitat tenir un paper consultiu als \xc3\xb2rgans de la Convenci\xc3\xb3, l'Assemblea General i el mateix Comit\xc3\xa8, convocat anualment per la UNESCO. Forma part de l\xe2\x80\x99Intangible Cultural Heritage Non Governamental Organisations Forum (F\xc3\xb2rum d\xe2\x80\x99ONGs pel Patrimoni Cultural Immaterial). El juny de 2015 va organitzar el primer simposi de la ICH NGO Forum a Santa Susanna (Maresme).  L\xe2\x80\x99Ens tamb\xc3\xa9 forma part de l\xe2\x80\x99\xc3\x92rgan Institucional de l\xe2\x80\x99Inventari del Patrimoni Cultural Immaterial de les Terres de l\xe2\x80\x99Ebre i d\xc3\xb3na suport als col\xc2\xb7lectius que volen catalogar i difondre el patrimoni cultural immaterial catal\xc3\xa0.\n_START_SECTION_\nPremis Antoni Carn\xc3\xa9 de l\xe2\x80\x99Associacionisme Cultural Catal\xc3\xa0\n_START_PARAGRAPH_\nEls Premis Antoni Carn\xc3\xa9 de l\xe2\x80\x99Associacionisme Cultural Catal\xc3\xa0 van ser convocats l\xe2\x80\x99any 2016 amb l\xe2\x80\x99objectiu de retre homenatge a Antoni Carn\xc3\xa9 Parramon, president-fundador de l\xe2\x80\x99Ens traspassat el 6 de setembre de 2015, i oferir una plataforma medi\xc3\xa0tica de primer ordre als col\xc2\xb7lectius de cultura popular. La convocat\xc3\xb2ria de la primera edici\xc3\xb3 va contemplar tres categories: Entitat, Persona i Mitj\xc3\xa0 de Comunicaci\xc3\xb3. L\xe2\x80\x99acte de lliurament es va celebrar el 21 de mar\xc3\xa7 de 2017 a l\xe2\x80\x99Antiga F\xc3\xa0brica Estrella Damm de Barcelona.\n_START_SECTION_\nEntitats membres\n_START_PARAGRAPH_\nL'entitat est\xc3\xa0 formada per 30 federacions: Moviment Coral Catal\xc3\xa0, Federaci\xc3\xb3 de Grups Amateurs de Teatre de Catalunya, Federaci\xc3\xb3 Catalana de Societats Musicals, Confederaci\xc3\xb3 Sardanista de Catalunya, Agrupament d'Esbarts Dansaires, Agrupaci\xc3\xb3 de Colles de Geganters de Catalunya, Gran Orient de Catalunya, Agrupaci\xc3\xb3 Bestiari Festiu i Popular de Catalunya, Coordinadora de Trabucaires de Catalunya, Federaci\xc3\xb3 Catalana de Pessebristes, Associaci\xc3\xb3 per a la Difusi\xc3\xb3 del Folklore, Moviment Laic i Progressista, Fundaci\xc3\xb3 Paco Candel, Coordinadora de Pastorets de Catalunya, Federaci\xc3\xb3 de Diables i Dimonis de Catalunya, Coordinadora de Centres d'Estudis de Parla Catalana, Federaci\xc3\xb3 Catalana de Catifaires, Federaci\xc3\xb3 d\xe2\x80\x99Entitats de Cultura Popular i Tradicional de Barcelona Vella i La Casa dels Entremesos, Associaci\xc3\xb3 Catalana de Puntaires, Federaci\xc3\xb3 de Colles de Falcons de Catalunya, Federaci\xc3\xb3 Catalana d'Associacions i Clubs Unesco, Associaci\xc3\xb3 d\xe2\x80\x99Establiments Emblem\xc3\xa0tics, Federaci\xc3\xb3 Catalana dels Tres Tombs, la Federaci\xc3\xb3 Catalana del Joc Tradicional, la Coordinadora de Balls de Diables Tradicionals de Catalunya, la Coordinadora d'Entitats del Poble Sec i l'Assemblea Coordinadora de Pessebres Vivents de Catalunya I les entitats adherides: Associaci\xc3\xb3 de Casals i Grups de Joves de Catalunya, Federaci\xc3\xb3 Cors de Clav\xc3\xa9 Catalunya Nord, i XarxAteneu"